ผลการสำรวจดัชนีการรับรู้การทุจริตทั่วโลก ไทยอยู่ในอันดับที่ 110 ได้ 35 คะแนน และอยู่ในอันดับ 6 ของอาเซียน
องค์กรเพื่อความโปร่งใสนานาชาติ (Transparency International หรือ TI) เผยแพร่ผลการสำรวจดัชนีการรับรู้การทุจริต (Corruption Perceptions Index หรือ CPI) ประจำปี 2564 โดยจากจำนวนประเทศ 180 ประเทศทั่วโลก ประเทศที่ได้คะแนนสูงที่สุดเป็นอันดับ 1 ของโลกคือ ประเทศเดนมาร์ก 88 คะแนน ตามด้วยประเทศฟินแลนด์ และประเทศนิวซีแลนด์ ในขณะที่ประเทศไทย ได้ 35 คะแนน จัดอยู่ในอันดับที่ 110 ของโลก และอยู่ในอันดับที่ 6 ของกลุ่มประเทศอาเซียน ซึ่งประเทศที่ได้คะแนนสูงสุดคือ ประเทศสิงคโปร์ ได้ 85 คะแนน จัดอยู่ในอันดับที่ 4 ของโลกผลการสำรวจดัชนีการรับรู้การทุจริตของประเทศไทยนั้น เป็นการประเมินจากแหล่งข้อมูล 9 แหล่ง โดยประเทศไทยได้คะแนนเพิ่มขึ้น 1 แหล่ง และลดลง 4 แหล่ง โดยสำนักงาน ป.ป.ช. จะได้จัดทำผลการวิเคราะห์เผยแพร่ต่อไป สำหรับข้อมูลเพิ่มเติมสามารถเข้าชมได้จากเว็บไซต์องค์กรเพื่อความโปร่งใสนานาชาติ https://www.transparency.org/en/cpi/2021